Hæc est societas, quæ Monachos Monasterij sancti Ioannis Reomaensis,  Monachos S. Rigaudi connectit. Si fortè aliquis fratrum Monasterij S. Ioannis in Ecclesia sua turbatus ad S. Rigaudum venerit, cum eis quasi vnus ex eis morabitur, donec cum gratia ad Ecclesiam suam redierit. Similiter fratres S. Rigaudi apud Monasterium S. Ioannis. Pro defunctis verò id agitur. Cùm breuis defuncti ad alterutram venerit Ecclesiam, statim post recitationem fiet officium,  signa pulsabuntur,  septem Missas,  septem officia habebunt in Conuentu,  septem diebus habebunt præbendam, siue vnus, siue plures fuerint. Capitulum, Dormitorium, Refectorium, vtrumque commune erit. Abbates verò suum alternatim tricenarium habebunt. Hæc autem societas acta est Guillelmi videlicet Monasterij sancti Ioannis Abbatis,  Ioceranni Abbatis S. Rigaudi temporibus, anno Domini millesimo ducentesimo quadragesimo.